পঞ্চায়েত মন্ত্রী সুব্রত মুখোপাধ্যায় বলেন, কলকাতা পুরসভা ছাড়া অন্য পুরসভাগুলি ডেঙ্গি মোকাবিলায় প্রস্তুত ছিল না। শনিবার ডেঙ্গি সচেতনতায় এক র‍্যালিতে উপস্থিত পঞ্চায়েত মন্ত্রী কলকাতা পুরসভাকে পাস সর্টিফিকেট দিলেও, অন্য পুরসভাগুলির দিকে আঙুল তুলেছেন। ইতিমধ্যে সরকারি মতে রাজ্যে ডেঙ্গিতে মৃতের সংখ্যা দশ। ডেঙ্গি নিয়ে যখন আতঙ্কিত শহর তথা রাজ্যবাসী, তখন পঞ্চায়ত মন্ত্রীর এই বক্তব্যে যে কলকাতা বাদে অন্য পুরসভার প্রতি অসন্তোষ বাড়বে, তাতে সন্দেহ নেই।